2-årings Grand Prix til U S Snapshot » TRAVSERVICE\n2-årings Grand Prix til U S Snapshot\nU S Snapshot (ENS Snapshot) indfriede favoritværdigheden og sejrede i Kridthøj Torv Jydsk 2-årings Grand Prix 2013 efter en medrivende og dramatisk opløbskamp.\nMeget blev afgjort da startvognen sendte feltet afsted. Birger Jørgensen tog spids med Unik Tamsen, men slap kort efter til Steen Juul bag U S Snapshot, der afviklede de første 500 meter efter 1.18 og kilometeren efter 1.19,3.\nWhite Russian – der i sin debut satte ny banerekord netop på JVB – blev taget roligt fra start og først med ca. 700 meter tilbage begyndte næstfavoritten at røre på sig, da Ole Bender gik ud i tredje spor.\nDet “bed” rigtig godt for Benders hest, der midt på opløbet så ud til at skulle gå forbi U S Snapshot, men White Russian mistede pusten og brød samtidig lidt ned i banen.\nWhite Russian kom derved meget tæt på Unik Tamsen – kortvarigt hægtede de to heste også hjul – som Birger Jørgensen var på vej ud i andet spor, men det var ikke muligt før det lykkedes for Ole Bender at “flytte” White Russian lidt længere ud igen.\nDe to heste kæmpede hårdt om andenpladsen – foran holdt U S Snapshot farten til kneben sejr i tiden 1.17,3a/1800 meter – men ville White Russian blive diskvalificeret for ikke at holde bane i opløbet med indflydelse på løbets resultat?\nEpisoden blev diskutteret i dommerkomiteen, som dog valgte ikke at foretage sig noget – og andenpladsen gik herefter til White Russian i 17,3 foran Unik Tamsen i 17,4.\nGordon Dahl var dermed meget tæt på at blive “Mr 100 %” idet Skive-træneren også vandt Consolationsløbet med Vinder Mølgård (se senere), men på trods af sejren til en værdi af 100.000 kroner fik U S Snapshot’s træner alligevel lidt at tænke over på vej hjem.\n– Det er gået som det skulle. Den vandt, men var under isen i dag og Steen var bestemt ikke tilfreds under opvarmningen. Men vi har kæmpet for at få ham klar i dag og det lykkedes heldigvis også, sagde Gordon Dahl.\n“Som at blive født påny”\nDet var femte gang siden 1978 Steen Juul vandt Jydsk 2-årings Grand Prix og Lunden-træneren var nærmest lyrisk, da han blev inteviewet på Dantoto Racing Live:\n– Jeg har kørt mange gode heste for Gordon – det er som at blive født påny, smilede Steen Juul, som dog heller ikke var helt tilfreds med U S Snapshots præstation i dag:\n– Han kæmpede sig lidt rundt – ellers har han haft fordel af denne her vej rundt, men det er jo sådan med de her 2-åringer; det skifter lidt.\n– Jeg kunne ikke pakke den ind som en af de sidste, så jeg måtte prøve at køre fremad. Det er en stærk og reel hest, som den har vist i flere starter. Det gjorde den også i Derbyweekenden, selvom det blev til galop, men han var ikke som bedst i dag.\nU S Snapshot er efter en af de senere års mest populære avlshingste herhjemme, ENS Snapshot – far til en lang række topheste med Politiken og Please Perfect i spidsen – og moderen er svenskfødte Pearsall Delivery, som Aalborg-amatøren Toben Christiansen havde stor succes med for nogle år tilbage. Pearsall Delivery vandt bl.a. flere løb i Sverige og tjente 328.000 kr.\nTorben Christiansen er søn af den kendte opdrætter og hesteejer Gunner Christiansen, som ejer ENS Snapshot, så det var nærliggende at “sønnike” benyttede denne som Pearsall Delivery’s første partner i avlen. Resultatet blev U S Snapshot, der foreløbig har tjent 132.250 kroner i fire starter – en flottere debut i avlen kan man næppe ønske sig.\nPearsall Delivery har siden fået yderligere to afkom efter ENS Snapshot – den 1-årige hoppe Amaretto og i år et hingstføl.\nVinder Mølgård overlegen\nGordon Dahl-trænede Vinder Mølgård (Sherbrooke Hanover) med Steen Juul i sulkyen var overlegen i AB Catering Jydsk 2-årings Grand Prix Consolation i tiden 1.19,0a/1800 meter efter føring fra start til mål. Winnie Siem sluttede fint af til andenpladsen foran Unite Mac Laid.\nDer var 25.000 kroner til vinderen, der tog karrierens første sejr i fjerde forsøg.\n1 8 Monte Major Jeppe Rask 8,12 340 –\n2 3 Odin Raun Birger Jørgensen 4,34 1036 –\n3 2 Scirocco Sisa Steen Juul 1,92 1171 3,4\n4 2 The First Time Jeppe Rask 7,86 3109 8\n5 5 Laurel America Rene Kjær 2,06 3468 –\n6 6 U S Snapshot Steen Juul 2,05 4294 –\nGevinst: 4.294 kr\nGevinst: 81 kr


Funktioner - Basechat\nForside Funktioner Skærmbilleder Priser Kunder Kontakt\nFleksibel chat løsning\nBasechat er en hosted chat løsning, som er målrettet rådgivning.\nLøsningen adskiller sig blandt andet ved at have et chatvindue af høj kvalitet og ved grundlæggende at være mere fleksibelt.\nSpørgeskemaer og statistik\nBasechat integrerer visuelt og funktionsmæssigt frit med websitet.\nChatindgangen kan vises på alle sider, eller på en enkelt side. Chatindgangen kan også vises på en facebook-side.\nChatindgangen viser, om rådgivningen er åben, lukket eller optaget.\nÅbningstider og andre informationer kan også vises.\nRådgiver-vinduet er webbaseret. Det er således ikke nødvendigt at installere software på rådgiver-computer.\nChatvinduet i Basechat føles, som brugere og rådgivere er vant til fra Facebook, Messenger og Google+.\nHvis det ønskes, er der mulighed for at benytte smileys og sende billeder eller filer i chatten.\nBasechat virker på smartphones og andre mobile enheder, fx iPhones og Android.\nBasechat kan benyttes til videosamtale. Videosamtale er webbaseret og har en høj billed- og lydkvalitet. Kontakt os for mere information om videosamtale.\nBasechat kan indsamle data til brug for evaluering.\nDer kan vises spørgeskema til brugeren før og efter chatsamtalen, og til rådgiveren under chatsamtalen. Brugerens svar før chatten kan vises i rådgiverens vindue.\nDe spørgeskemaer der vises til brugeren kan designes frit og have alle spørgsmålstyper. Data gemmes i regneark.\nHvis det ønskes kan Basechat vise spørgeskemaer fra andre systemer, fx Enalyzer\nBasechat har et unikt kø-system, som er udviklet med henblik på rådgivning.\nBrugerne kan navigerere rundt på sitet, mens de står i kø.\nKonkret fungerer køen sådan: Når en rådgiver bliver ledig, adviseres den første bruger i køen, og vedkommende får mulighed for at kontakte rådgiveren. Hvis brugeren overser muligheden, går turen videre. Brugeren, der overså sin tur, får senere en ny mulighed for at kontakte en rådgiver.\nAdgang til køen lukker automatisk, hvis ventetiden bliver for lang. Adgang til Køen kan også lukke, hvis systemet vurderer, at ventetiden er for lang til at nå alle, før rådgivningen lukker.\nDet hænder, at brugere benytter en ustabil eller meget langsom internetforbindelse.\nBasechat er udviklet til at håndtere ustabile internetforbindelser, således at en bruger ikke unødigt mister forbindelsen til rådgiveren. Hvis brugeren midlertidigt mister internetforbindelsen, genskaber Basechat automatisk forbindelsen i baggrunden.\nHvis brugeren mister internetforbindelsen permanent, vises besked om dette, både til bruger og rådgiver.\nFirewall eller såkaldt proxy server giver ikke problemer.\nSikkerhed er et grundlæggende element i Basechat.\nKommunikationen er krypteret med SSL-kryptering (https).\nRådgiveradgang kan ud over almindelig passwordbeskyttelse, låses til organisationens fysiske adresse via ip-nummer.\nTeknisk er Basechat udviklet, således at de enkelte beskeder ikke gemmes på serverens harddisk eller i database, men udelukkende opholder sig i den såkaldte ram-hukommelse.\nHvis en bruger ikke selv lukker chatvinduet når en chatsamtale er slut, kan vinduet lukkes automatisk efter en tidsperiode.\nBasechat gemmer ikke ip-nummer, og det er ikke muligt for rådgivere eller medarbejdere i organisationen at identificere brugere.\nVores kunder har benyttet Basechat uden nedetid siden 2009.\nBasechat er hosted på Amazon EC2 i Irland (Amazon Elastic Compute Cloud).\nAmazon EC2 er bredt anerkendt som en af verdens mest stabile hosting faciliteter.\nBasechat er en hosted løsning. Vi udfører de nødvendige opsætninger for at få løsningen til at dække jeres behov, både i forhold til udseende og funktion. Hvis der er behov for funktioner, der ikke allerede er understøttet, kan vi i de fleste tilfælde udvikle dem.\nServiceaftalen inkluderer desuden løbende konfiguration og forandring af løsningen.\nHvis der hos kunden opstår netværks- eller computerproblemer som influerer på chatrådgivningen, kan vi hjælpe med en løsning.